**Lektira iz vrećice**

U svibnju trebate pročitati knjigu po svom odabiru, a ovo su upute kako ćete predstaviti djelo koje ste čitali.

1. **Pročitajte** knjigu.
2. Za vrijeme čitanja **vodite** bilješke mjestu i vremenu radnje, likovima, razvoju fabule, svojim dojmovima…
3. **Nakon čitanja knjige uzmite bijelu ili svjetlo smeđu papirnatu vrećicu.**

 

1. Na jednoj strani vrećice **napišite ime pisca i naslov djela te nacrtajte svoju naslovnicu djela. To sve treba pokriti cijelu jednu stranu vrećice.**
2. Na drugoj strani vrećice **napišite penkalom svoj dojam o djelu, mjesto i vrijeme radnje, temu djela, imena glavnih likova i njihove osobine, imena sporednih likova i fabulu.**
3. Na bočne strane vrećice **zapišite rečenice iz djela koje su vam se svidjele.**
4. U vrećicu **stavite pet predmeta koji su vezani uz djelo. Možete ih naći kod kuće, na mreži ili ih sami napraviti. Ti predmeti će vam pomoći u prezentaciji djela. (predmeti, slike, karte, novinski isječci, fotografije, igračke…)**
5. **Na satu lektire svaki učenik uz pomoć vrećice prezentira djelo koje je pročitao. Iz područja lektire učenik će biti vrednovan s obzirom na izradu vrećice i s obzirom na cjelovitost prezentacije. Iz usmenoga izražavanja učenik će biti vrednovan s obzirom na usmeno izražavanje u prezentaciji lektire.**